Lalubo hanyar magance rikicin Ukraine | Labarai | DW | 20.01.2015
Lalubo hanyar magance rikicin Ukraine
Shugabannin Turai na ci-gaba da duba hanyoyin da za'a magance fada tsakanin gwamnati da 'yan awaren Ukraine, inda fada ke kara rincabewa
A gobe Laraba ne za'a gudanar da wani zaman taron tattaunawa a Berlin babban birnin kasar Jamus, kan karuwar rikici a gabashin Ukraine, inda wannan zama zai hada ministocin harkokin wajan kasashen Jamus, Faransa, Ukraine da kuma na Rasha. Da ya ke magana kan wannan batu, ministan harkokin wajan kasar Jamus Frank-Walter Steinmeier, ya ce wannan haduwa da kasashen Rasha da Ukraine suka nemi a yi ta, za ta duba yiwuwar hana ci-gaban rikici da ke kara daukan wani sabon salo a gabashin kasar ta Ukraine.
Steinmeier ya kara da cewa, har yanzu akwai sabbin fadace-fadace masu tsoratarwa da ake fuskanta, tsakanin bangarorin a 'yan kwanakin baya-bayannan, inda ya ce ministan harkon wajan Rasha Serguei Lavrov, da takwaransa na Ukraine Pavlo Klimkin suka nemi shi da ya shirya wannan sabuwar haduwa. A wannan Talatar ma dai an ci gaba da gwabza fadan da manyan makammai a gabshin kasar ta Ukraine.
Muhimman kalmomi Urkraine, Jamus, 'yan aware
Permalink https://p.dw.com/p/1ENTi
Dalillan rikicin 'yan aware a Kamaru 11.10.2018
Rikicin aware na kasar kamaru na ci gaba da ruruwa sakamakon kafewa kan bakansu da bangarorin ke yi wajen zama kan teburin sulhu. Sai dai masana tarihi da siyasar kasar sun ce sai an magance matsalar tun daga tushe.
Shin Paul Biya ne tushen rikicin Kamaru? 31.08.2018
Kimanin wata guda gabanin gudanar da babban zabe a kasar Kamaru, rikici tsakanin sojoji da 'yan a ware a yankunan da ke amfani da harshen Ingilishi na kara karuwa.
Batun 'yan aware a Kamaru ya dauki hankalin jaridun Jamus 04.05.2018
Rikicin yankin da ake magana da turancin ingilishi, da kwanaki 100 na hawan mulkin shugaban Zimbabuwe da kuma noman koko a kasashen Cote d'Ivoir da Ghana sun dauki hankalin jaridun Jamus.